৩. ভারতে বাংলাদেশের বিচার বিভাগের কর্মকর্তাদের প্রশিক্ষণ ও সক্ষমতা তৈরির কর্মসূচির বিষয়ে সমঝোতা স্মারক সই হয়েছে। যে কোন পেশায় পেশাগত প্রশিক্ষণ এর গুরুত্ব রয়েছে, কিন্তু আমাদের বিচারকদের প্রশিক্ষণ দেবার মত ব্যবস্থা কি আমাদের দেশে নেই? না থাকলে সেটা করার ক্ষেত্রে আমরা নিজেদের সক্ষমতা তৈরি করেছি না কেন? আমাদের বিচার বিভাগের মূল সমস্যা হলো এর উপর সরকারগুলোর নগ্ন হস্তক্ষেপ। সেটা বন্ধ করে বিচার বিভাগকে সত্যিকার অর্থে স্বাধীন করা উচিত সবার আগে।